CELEX: 62012CN0433
Language: lt
Date: 2012-09-26 00:00:00
Title: Byla C-433/12: 2012 m. rugsėjo 26 d. Luigi Marcuccio pateiktas apeliacinis skundas dėl 2012 m. liepos 3 d. Bendrojo Teismo (antroji kolegija) priimtos nutarties byloje T-27/12 Marcuccio prieš Teisingumo Teismą

17.11.2012   
            
            
               LT
            
            
               Europos Sąjungos oficialusis leidinys
            
            
               C 355/13
            
         2012 m. rugsėjo 26 d. Luigi Marcuccio pateiktas apeliacinis skundas dėl 2012 m. liepos 3 d. Bendrojo Teismo (antroji kolegija) priimtos nutarties byloje T-27/12 Marcuccio prieš Teisingumo Teismą
   
   (Byla C-433/12)
   2012/C 355/22
   Proceso kalba: italų
   
      Šalys
   
   
      Apeliantas: Luigi Marcuccio, atstovaujamas G. Cipressa
   
      Kita proceso šalis: Europos Sąjungos Teisingumo Teismas
   
      Apelianto reikalavimai
   
   
               —
            
            
               Panaikinti visą be išimties 2012 m. liepos 3 d. Bendrojo Teismo nutartį byloje T-27/12
            
         
               —
            
            
               Pagrindinis reikalavimas: priteisti iš Teisingumo Teismo ieškovo bylinėjimosi išlaidas tiek pirmoje, tiek apeliacinėje instancijoje ir patenkinti visus be išimties ieškovo reikalavimus, nurodytus pradiniame dokumente pirmojoje instancijoje.
            
         
               —
            
            
               Papildomas reikalavimas: grąžinti bylą Bendrajam Teismui naujam sprendimui dėl esmės priimti.
            
         
      Apeliacinio skundo pagrindai ir pagrindiniai argumentai
   
   Skundžiama nutartis buvo visiškai nemotyvuota, nepagrįsta ir nelogiška, faktai joje buvo iškreipti. Bendrasis Teismas neteisingai kvalifikavo kelis ieškovo laiškus, adresuotus Teisingumo Teismo pirmajam generaliniam advokatui, kaip prašymus peržiūrėti, kaip tai suprantama pagal SESV 256 straipsnio antrą pastraipą.